b'\n_START_ARTICLE_\nKriobiologija\n_START_PARAGRAPH_\nBeseda kriobiologija dobesedno pomeni znanost o \xc5\xbeivljenju na hladnih temperaturah. V praksi to podro\xc4\x8dje zajema \xc5\xa1tudijo kateregakoli biolo\xc5\xa1kega materiala ali sistema (npr. beljakovine, celice, tkiva ali organi) podvr\xc5\xbeenega temperaturi pod normalo (od kriogene temperature do zmerno hipotermi\xc4\x8dnih pogojev). Njene korenine segajo v 17. stoletje (Sir Robert Boyle - u\xc4\x8dinek zamrzovanja na \xc5\xbeivali).\n_START_SECTION_\nZgodovina kriobiologije\n_START_PARAGRAPH_\nZa\xc4\x8detek kriobiologije je mogo\xc4\x8de izslediti \xc5\xbee v antiki, in sicer leta 2500 pr. n. \xc5\xa1t. so bile v Egiptu nizke temperature uporabljene v medicini. Uporaba hladnega za zaustavitev krvavitve in otekline je priporo\xc4\x8dil tudi Hipokrat. S pojavom sodobne znanosti je Sir Robert Boyle v 17. stoletju preu\xc4\x8deval u\xc4\x8dinke nizkih temperatur na \xc5\xbeivalih._NEWLINE_Leta 1949 je bila bikova sperma prvi\xc4\x8d konzervirana s pomo\xc4\x8djo nizkih temperatur, kar je bilo delo skupine znanstvenikov pod vodstvom Christopherja Polgea (1926-2006). To je povzro\xc4\x8dilo veliko \xc5\xa1ir\xc5\xa1o uporabo krioprezervacije, z mnogo organi, tkivi in celicami, ki so rutinsko shranjene pri nizkih temperaturah. Ve\xc4\x8dji organi kot je na primer srce, se po navadi za presaditev skladi\xc5\xa1\xc4\x8dijo in preva\xc5\xbeajo samo za kratek \xc4\x8das na hladnih in ne na zamrzovalnih temperaturah. Suspenzije celic (npr. kri in seme) in tanke dele tkiva v\xc4\x8dasih lahko shranijo prakti\xc4\x8dno za nedolo\xc4\x8den \xc4\x8das na temperaturi teko\xc4\x8dega du\xc5\xa1ika (shranjevanje z zamrzovanjem). \xc4\x8clove\xc5\xa1ka sperma, jaj\xc4\x8deca in zarodki se redno shranjujejo za plodnostne raziskave in zdravljenje. V za\xc4\x8detku leta 2000 se je rodil dojen\xc4\x8dek s krioprezerviranim jaj\xc4\x8decem oplojenim s krioprezervirano spermo._NEWLINE_Kriokirurgijo (kirur\xc5\xa1ka odstranitev obolelega tkiva pri nizkih temperaturah) je prvi\xc4\x8d izvedel James Arnott leta 1845 pri operaciji bolnika z rakom. Druga\xc4\x8de sama kriorirurgija ni najbolj raz\xc5\xa1irjena.\n_START_SECTION_\nZamrzovanje \xc5\xbeivih organizmov\n_START_PARAGRAPH_\nVeliko \xc5\xbeivih organizmov je sposobno prenesti podalj\xc5\xa1ano \xc4\x8dasovno obdobje pri temperaturah pod ledi\xc5\xa1\xc4\x8dem vode. Ve\xc4\x8dina \xc5\xbeivih organizmov kopi\xc4\x8di krioprotektante kot so anti-nukleinske beljakovine, poliole in glukozo, da se zavarujejo pred pozebo z ostrimi kristali ledu. Ve\xc4\x8dina rastlin lahko varno prenese temperature od -4 do -12\xc2\xb0C.\n_START_SECTION_\nBakterije\n_START_PARAGRAPH_\nTri vrste bakterij, Carnobacterium pleistocenium, kot tudi Chryseobacterium greenlandensis in Herminiimonas glaciei, so dokazano pre\xc5\xbeivele potem, ko so bile o\xc5\xbeivljene po nekaj tiso\xc4\x8d letih zamrznitve v ledu.\n_START_SECTION_\nRastline\n_START_PARAGRAPH_\nVeliko rastlin opravijo proces imenovan otrdelost, ki jim omogo\xc4\x8da pre\xc5\xbeivetje pri temperaturah pod 0\xc2\xa0\xc2\xb0C ve\xc4\x8d tednov ali mesecev.\n_START_SECTION_\nNevreten\xc4\x8darji\n_START_PARAGRAPH_\nNimfe \xc5\xa1\xc4\x8durkov (Periplaneta japonica) pre\xc5\xbeivijo kraj\xc5\xa1a obdobja zamrznitve pri -6 do -8\xc2\xa0\xc2\xb0C. Rde\xc4\x8di ploski lubadar (Cucujus clavipes) lahko pre\xc5\xbeivi potem, ko je zamrznjen do -150\xc2\xa0\xc2\xb0C. Nekatere plesni (Exechia nugatoria) pre\xc5\xbeivi po zamrznitvi na -50\xc2\xa0\xc2\xb0C z edinstvenim mehanizmom, kjer se kristali ledu tvorijo v telesu, ne pa tudi v glavi. \xc5\xa0e en hro\xc5\xa1\xc4\x8d odporen na zamrnitev je Upis ceramboides._NEWLINE_Li\xc4\x8dinke ogrca Haemonchus contortus lahko pre\xc5\xbeivijo 44 tednov zamrznjene na -196\xc2\xa0\xc2\xb0C.\n_START_SECTION_\nVreten\xc4\x8darji\n_START_PARAGRAPH_\nLesna \xc5\xbeaba (Rana sylvatica) lahko v zimskem \xc4\x8dasu kar 45\xc2\xa0% svojega telesa zamrzne in spremeni v led. Kristali ledu nastanejo pod ko\xc5\xbeo in so razporejeni med skeletnimi mi\xc5\xa1icami. Med zamrznitvijo dihanje, pretok krvi in sr\xc4\x8dni utrip prenehajo. Zamrzovanje je mo\xc5\xbeno zaradi specializirane beljakovine in glukoze, ki prepre\xc4\x8dujejo znotrajceli\xc4\x8dno zamrzovanje in dehidracijo. Lesna \xc5\xbeaba lahko pre\xc5\xbeivi do 11 dni zamrznjena na -4\xc2\xa0\xc2\xb0C._NEWLINE_Druge vreten\xc4\x8darji, ki pre\xc5\xbeivijo pri telesnih temperaturah pod 0\xc2\xa0\xc2\xb0C, so nekatere \xc5\xbeelve (Chrysemys picta, Terrapene karolina), \xc5\xbeabe (Hyla versicolor, Pseudacris triseriata), ka\xc4\x8de (Thamnophis sirtalis) in tudi ribe (Borchgrevinki pagothenia)._NEWLINE_Med hibernacijo ima lahko arkti\xc4\x8dna veverica vrste Urocitellus parryii temperaturo telesnega jedra do -2,9\xc2\xa0\xc2\xb0C in le-to ohranja do \xc5\xa1est tednov, \xc4\x8deprav temperatura v glavi in vratu ostane nad ledi\xc5\xa1\xc4\x8dem. To je najni\xc5\xbeja znana temperatura telesnega jedra pri sesalcih. Ekstremno podhladitev smatrajo za prilagoditev na negostoljubno arkti\xc4\x8dno okolje, saj omogo\xc4\x8da do desetkraten prihranek energije v primerjavi s hibernacijo pri 0\xc2\xa0\xc2\xb0C.\n_START_SECTION_\nKriobiologija pri ljudeh\n_START_PARAGRAPH_\nShranjevanje z zamrzovanjem pri ljudeh v zvezi z neplodnostjo, prav tako poimenovana vitrifikacija, je proces, v katerem so \xc5\xbeenska jaj\xc4\x8deca instantno zamrznjena v nekaj sekundah. Zamrzovanje jaj\xc4\x8deca na tako hiter na\xc4\x8din mo\xc4\x8dno izbolj\xc5\xa1a njihovo stopnjo pre\xc5\xbeivetja in prepre\xc4\x8duje, da bi ledeni kristali, ki so v jaj\xc4\x8decu, po\xc5\xa1kodovali DNA. Ko je par pripravljen na zanositev, se jaj\xc4\x8dece odtali in se skozi proces umetne oploditve zdru\xc5\xbei s spermijem. Vitrifikacija ima tudi pomanjkljivosti, saj ni tako zanesljiva kot je zamrznitev oplojenih jaj\xc4\x8dec ali zarodkov, ker so jaj\xc4\x8deca zelo ob\xc4\x8dutljiva na temperaturo. Mnogi raziskovalci tudi zamrznejo tkiva jaj\xc4\x8dnika skupaj z jaj\xc4\x8deci v upanju, da lahko tkivo jaj\xc4\x8dnikov presajenih nazaj v maternico spodbuja normalni ovulacijski ciklus._NEWLINE_\xc4\x8clove\xc5\xa1ke spolne celice in 2, 4 in 8-celi\xc4\x8dni zarodki lahko pre\xc5\xbeivijo zamrzovanje in so sposobni za obdobje shranjevanja z zamrzovanjem do 10 let._NEWLINE_Terapevtska hipotermija, na primer med operacijo srca s \xc2\xbbhladnim\xc2\xab\xc2\xa0srcem (pridobljenim s hladno perfuzijo brez ledu), omogo\xc4\x8da veliko ve\xc4\x8d operacij in izbolj\xc5\xa1a stopnjo izbolj\xc5\xa1anja za bolnike.'